Document ID: /roh_data/filtered/fineweb-2-filterrobots_roh.jsonl.gz/71571

Campadi Glion n'ha nagina prioritad per la vischnanca fusiunada
- Mardi, 3.2.2015, 17:12, actualisà a las 17:54
Il na al campadi da Glion da la suprastanza communala n'è betg in na categoric. Las finanzas na tanschan simplamain betg. La vischnanca fusiunada ha da realisar tants projects ch'igl è strusch pussaivel da ver in onn suenter la fusiun gia l'entira survista.
I na fiss betg responsabel da metter ussa ver 4 milliuns francs en in project turistic, nua ch'ins haja ina ristga finanziala pli grond. Uschia argumentescha Aurelio Casanova, il president da la vischnanca, quest na al project. La situaziun da l'euro
flaivel saja in ulteriur motiv da desister sin il project campadi Glion.
Autras prioritads
Pli impurtant sajan auters projects sco per exempel la sanaziun da l'aquaduct, la sanaziun
da differentas scolas e da differentas vias. En 3 fin 4 onns possian ins puspè discutar sur dal campadi. La societad acziunaria na vegn betg schliada. I dovria simplamain in temp da ponderaziun, uschia Casanova.